ΠΡΟΔΙΑΓΡΑΦΗ ΚΑΤΑΣΒΕΣΗΣ FM200
1. ΠΥΡΟΠΡΟΣΤΑΣΙΑ

1.1. ΚΑΝΟΝΙΣΜΟΙ

Το εν λόγω σύστημα έχει μελετηθεί και προτείνεται να εγκατασταθεί σύμφωνα με:

α) Τους επίσημους κανονισμούς των χωρών του εξοπλισμού.

β) Τα NFΡA
γ) Τις απαιτήσεις των συγκεκριμένων χώρων.

δ) Τους όρους της τέχνης και της εμπειρίας.

Πέραν των ανωτέρω κανονισμών και όρων, ο προσφερόμενος εξοπλισμός φέρει εγκρίσεις από διεθνείς οργανισμούς όπως BS, ISO, UL, FM κ.τ.λ.

Τέλος μετά την εγκατάσταση και παράδοση του συστήματος σε λειτουργία ακολουθήσει εκπαίδευση του προσωπικού καθώς επίσης και παράδοση οδηγιών χρήσης, ώστε να περιοριστεί στο ελάχιστο, τυχόν βλάβη του προσωπικού από άστοχη ή άσκοπη χρήση αυτού.

1.2. ΠΥΡΑΝΙΧΝΕΥΣΗ

Για τους χώρους που καλύπτονται με κατάσβεση τοπικοί πίνακες εξασφαλίζουν όλες τις απαιτούμενες λειτουργίες των συστημάτων κατάσβεσης που ελέγχουν, και ενημερώνουν λεπτομερώς τον κεντρικό πίνακα του συστήματος πυρανίχνευσης για την κατάσταση (alarms) όλων των ζωνών ανίχνευσης και κατάσβεσης μέσω μονάδος interface.
Σε όλους τους χώρους αυτόματης κατάσβεσης το σύστημα πυρανίχνευσης προβλέπει δύο ζώνες ανίχνευσης (δύο τουλάχιστον αισθητήρια ανίχνευσης καπνού), την ζώνη Α και ζώνη Β ώστε η ύπαρξη καπνού σε έναν συγκεκριμένο χώρο (στον χώρο εργασίας ή στο ψευδοδάπεδο κτλ.) να βεβαιώνεται από δύο ταυτόχρονα αισθητήρια. Κατά αυτόν τον τρόπο, η ενεργοποίηση της πυρόσβεσης, η οποία έπεται της επιβεβαίωσης της ύπαρξης καπνού στον χώρο, δεν προκαλείται από τυχαίο γεγονός ή αστοχία του συστήματος πυρανίχνευσης. Τα αισθητήρια πυρανίχνευσης είναι κλασσικοί ανιχνευτές  καπνού τύπου φωτοηλεκτρονικού ή ιονισμού. Η ζώνη Α αποτελείται από ανιχνευτές φωτοηλεκτρονικούς, η δε ζώνη Β από ιονισμού.

Οι ανιχνευτές ιονισμού έχουν μεγαλύτερη ανταπόκριση σε ’’καθαρό’’ καπνό (με λεπτά σωματίδια) ενώ ο φωτοηλεκτρονικός έχει γρηγορότερη ανταπόκριση σε καπνό με εμφανή σωματίδια (αιθάλη). Κατά αυτόν τον τρόπο καλύπτεται οποιοσδήποτε τύπος φωτιάς.

Η ύπαρξη προσωπικού (όχι μόνιμη) εντός των ανωτέρω χώρων επιβάλει και την εγκατάσταση διάταξης, για την χειροκίνητη ενεργοποίηση του συστήματος πυρόσβεσης, η οποία θα είναι άμεση χωρίς επιβεβαίωση, αφού η εντολή δίνεται από τον άνθρωπο.

1.3. ΠΥΡΟΣΒΕΣΗ  

Το κατασβεστικό υλικό είναι το FM200 για τους χώρους των εγκαταστάσεων.

Η διανομή των σωληνώσεων εντός του προστατευόμενου χώρου γίνεται κατά τέτοιο τρόπο ώστε να καταλήγει ένα τουλάχιστον ακροφύσιο διανομής κατασβεστικού υλικού εντός του κάθε ανεξάρτητου διαμερίσματος ή μεταλλικού ερμαρίου.

Για κάθε χώρο που κατακλύζεται με κατασβεστικό υλικό FM200 υπολογίζεται:
1) Aναλογία 7,50% (0,59kg./m3)
2) Xρόνος κατάκλισης 10 sec
Το μήκος, η διάμετρος και οι αντιστάσεις του δικτύου υπολογίζονται σύμφωνα με τους κανονισμούς NFPA από τον Ανάδοχο.

1.4. ΠΙΝΑΚΑΣ ΕΛΕΓΧΟΥ ΣΥΣΤΗΜΑΤΟΣ

Το κάθε σύστημα πυρόσβεσης ελέγχεται από ανεξάρτητο τοπικό πίνακα ελέγχου κατάσβεσης οι οποίοι είναι σε συνεχή επικοινωνία με τον κεντρικό πίνακα πυρανίχνευσης.

   Ο πίνακας διαθέτει διάταξη:

· Ελέγχου των ζωνών πυρανίχνευσης

· Χρονοκαθυστέρησης της εντολής για την πυρόσβεση ώστε να επιβεβαιωθεί και χρονικά η ύπαρξη της φωτιάς.

· Εντολές εξόδου (για την πυρόσβεση, οπτικής – φωτεινής σήμανσης, διακοπής της λειτουργίας του κλιματισμού κτλ.)

· Ελέγχου της καλής λειτουργίας του συστήματος.

1.5. ΛΕΙΤΟΥΡΓΙΑ ΤΟΥ ΣΥΣΤΗΜΑΤΟΣ

Η λειτουργία και ο έλεγχος του συστήματος πυρανίχνευσης καθώς και η ενεργοποίηση του συστήματος πυρόσβεσης γίνεται αυτομάτως, μέσω του τοπικού πίνακα ελέγχου ο οποίος θα εγκατασταθεί εκτός του προστατευόμενου χώρου.

Όταν η φωτιά εκδηλωθεί στον προστατευόμενο χώρο, ο πίνακας επιβεβαιώνει το γεγονός (η επιβεβαίωση γίνεται με την διάταξη της διπλής ζώνης, δηλαδή η ενεργοποίηση της πυρόσβεσης αρχίζει μόνον όταν και οι δύο ζώνες των ανιχνευτών δώσουν σήμα ‘’φωτιά’’) και αφού  η φωτιά εξακολουθεί να υφίσταται μετά από μια συνολική χρονοκαθυστέρηση 10 sec κατακλύζει τον χώρο με FM-200.
Επειδή το πλέον σημαντικό είναι η διατήρηση της συγκέντρωσης του FM-200 μέσα στον κατακλυσμένο χώρο στα επίπεδα του 7,50% κάθε ενέργεια που μειώνει το επίπεδο συγκέντρωσης πρέπει να σταματήσει. Έτσι πρέπει να σταματά (αν υπάρχει) το σύστημα της προσαγωγής ή απαγωγής του αέρα και να κλείνουν τα fire dampers.

Οι παραπάνω ενέργειες συνοδεύονται με ηχητικό σήμα και με φωτεινή  ένδειξη  ‘’STOP GAS’’ που θα αποτρέπει την είσοδο ατόμων στον κατακλυσμένο χώρο. (Εχει προηγηθεί ένα ηχητικό σήμα προειδοποίησης όταν η μία ζώνη πυρανιχνευτών έχει δώσει σήμα ‘’φωτιά’’ από την σειρήνα συναγερμού). Τα παραπάνω εκτελούνται αυτομάτως από τον πίνακα ελέγχου, όταν το σύστημα θα είναι στην κατάσταση ‘’ΑΥΤΟΜΑΤΟ’’. Εάν το σύστημα είναι σε κατάσταση ‘’ΧΕΙΡΟΚΙΝΗΤΟ’’, η κατάκλιση του χώρου γίνεται με την επέμβαση ατόμου, μέσω χειροδιακόπτη, ο οποίος ευρίσκεται έξω από την κυρία είσοδο του προστατευομένου χώρου.

1.6. ΕΓΚΑΤΑΣΤΑΣΕΙΣ ΚΑΤΑΣΒΕΣΕΩΣ ΠΥΡΚΑΙΑΣ ΜΕ FM-200
1.6.1. ΓΕΝΙΚΑ

· Οι κεντρικές εγκαταστάσεις περιλαμβάνουν:

· Το σύστημα ανιχνεύσεως πυρκαιάς.

· Το σύστημα αποθηκεύσεως (φιάλες)ενεργοποιήσεως και κατευθύνσεως του FM200 στον προς κατάσβεση χώρο.

· Το δίκτυο σωληνώσεων διανομής του υλικού προς τους χώρους και τα ακροφύσια διανομής εντός των χώρων.

· Το σύστημα σηματοδοτήσεων – ενδείξεων (οπτικών και ακουστικών) και τοπικού χειρισμού των διαφόρων χωρών.

1.7.2. ΣΥΣΤΗΜΑ ΑΝΙΧΝΕΥΣΕΩΣ ΠΥΡΚΑΙΑΣ

Τα μέρη του συστήματος προδιαγράφονται λεπτομερώς στα οικεία άρθρα του αντίστοιχου κεφαλαίου Ανιχνεύσεως Πυρκαιάς.

1.7.3. ΣΥΣΤΗΜΑ ΑΠΟΘΗΚΕΥΣΕΩΣ ΚΑΤΑΣΒΕΣΤΙΚΟΥ ΜΕΣΟΥ
1.7.3.1. Φιάλες (Δεξαμενές) Αποθήκευσης FM200
Η αποθήκευση του FM200 γίνεται σε υγρή μορφή  σε κατάλληλη φιάλη ή συστοιχία φιαλών σύμφωνα με τα σχέδια.

Οι φιάλες είναι κυλινδρικές κατάλληλες για στήριξη στον τοίχο ή στο δάπεδο και μεγάλης αντοχής  έτσι ώστε να αντέχουν στην πίεση που αναπτύσσεται από το FM200 και την μερική πίεση του αζώτου στην μέγιστη αναμενόμενη θερμοκρασία χρήσεως.

Οι φιάλες γεμίζονται με FM200 με πυκνότητα πληρώσεως από 1,10kg/lit, ενώ η πίεση μέσα στις φιάλες ρυθμίζεται με την βοήθεια ξηρού αζώτου στα 360 (psi) σε θερμοκρασία 21’’ C.
Η σήμανση κάθε φιάλης είναι σύμφωνα με τους διεθνείς κανονισμούς και αναγράφονται σ’ αυτήν εκτός των άλλων η ποσότητα του περιεχομένου FM200 και η πίεση λειτουργίας του συστήματος.

Το FM200 είναι σύμφωνο με τις Αμερικάνικες Προδιαγραφές N.F.P.A. 2001 για καθαρά συστήματα κατάσβεσης.

Κάθε φιάλη FM200 είναι εφοδιασμένη με τα παρακάτω όργανα ή εξαρτήματα:

· Εύκαμπτο σωλήνα συνδέσεως φιάλης με δίκτυο σωληνώσεων προσαγωγής FM200 και βαλβίδα αντεπιστροφής (μόνο για την περίπτωση συστοιχιών με περισσότερες από δύο φιάλες φιάλες).

· Βαλβίδα εκκένωσης κατάλληλου μεγέθους για εκκένωση της ποσότητας του FM200 σε χρόνο 10 sec.

· Μανόμετρο

· Ανακουφιστική βαλβίδα υπερπίεσης.

· Διακόπτη ελέγχου της πίεσης ενσωματωμένο στο μανόμετρο της φιάλης

· Ηλεκτρικό και χειροκίνητο μηχανισμό ενεργοποίησης (έναν για κάθε φιάλη ή συστοιχία φιαλών) με τις απαραίτητες σωληνώσεις  διαδοχικής πνευματικής ενεργοποίησης των φιαλών μίας συστοιχίας.

Στην περίπτωση συστοιχίας φιαλών προβλέπεται κατάλληλος συλλέκτης από γαλβανισμένο χαλυβδοσωλήνα χωρίς ραφή με αριθμό λήψεων όσες και οι φιάλες της συστοιχίας. Οι δύο πρώτες φιάλες περιλαμβάνουν ηλεκτρομαγνητική διάταξη οδηγό αυτόματου ανοίγματος και εκκενώσεως του συνόλου των φιαλών της συστοιχίας.

Ο βαθμός γεμίσματος των φιαλών, ανεξαρτήτως πίεσης είναι μεγαλύτερη των 0,80 kg/λίτρο και μικρότερη των 1,10 kg/λίτρο φιάλης. Φέρουν λαβές ανυψώσεως ασφαλιστική διάταξη υπερπιέσεως ρυθμισμένη,  βαλβίδα εκκενώσεως πνευματική με ενσωματωμένο μανόμετρο, στόμιο γεμίσματος, την οδηγό βαλβίδα ανοίγματος για τον έλεγχο της πίεσης και αναγγελία χαμηλής πίεσης στον πίνακα ανίχνευσης.

Οι φιάλες στερεώνονται κάθε μια χωριστά μέσω δύο χαλύβδινων κολλάρων ώστε να είναι εξασφαλισμένες έναντι μετακινήσεων.

1.7.3.2. ΣΥΣΤΗΜΑ ΕΚΤΟΞΕΥΣΕΩΣ ΤΟΥ ΚΑΤΑΣΒΕΣΤΙΚΟΥ ΜΕΣΟΥ

Το σύστημα αποτελείται από τη βαλβίδα εκτόνωσης του FM200 και τη βαλβίδα ενεργοποίησης της βαλβίδας εκτόξευσης. Η βαλβίδα αυτή θα είναι ηλεκτρομαγνητική.

1.7.3.3. ΔΙΚΤΥΟ ΣΩΛΗΝΩΣΕΩΝ

Τα δίκτυα σωληνώσεων του FM200 θα κατασκευασθούν με γαλβανισμένους χαλυβδοσωλήνες χωρίς ραφή κατά DIN2448 ή κατά προτίμηση ASTM-A-106, GRADE A Schedule 40 σύμφωνα με τους Αμερικάνικους κανονισμούς κατάλληλα  για εγκατάσταση FM200 με πίεση  αποθήκευσης τουλάχιστον  360PSI(25 ατμόσφαιρες).

Επίσης ιδιαίτερη προσοχή πρέπει να δοθεί στην στήριξη των σωλήνων ώστε να περιλαμβάνονται οι δυνάμεις που αναπτύσσονται κατά την λειτουργία του συστήματος.

Τέλος σημειώνεται ότι οι σημειούμενες στα σχέδια διατομές των σωλήνων προσαγωγής του FM200 είναι ενδεικτικές και έχουν υπολογισθεί για πυκνότητα πληρώσεως των φιαλών FM200 ίση με 1,10 kg/lt. Η ακριβής διατομή των σωλήνων θα καθορισθεί με ευθύνη του εργολάβου σύμφωνα με την πυκνότητα πλήρωσης των φιαλών FM200 που θα προμηθεύσει, τα ακριβή χαρακτηριστικά των ακροφυσίων εκτόξευσης FM200 που θα εγκαταστήσει και την τελική μορφή  και το μήκος του δικτύου σωληνώσεων που πρόκειται να κατασκευασθεί.

Οι υπολογισμοί, λόγω της πολυπλοκότητας των φαινομένων ροής που παρουσιάζεται στις σωληνώσεις του FM200, θα γίνουν με την βοήθεια ηλεκτρονικού υπολογιστή και θα υποβληθούν προς έγκριση στην υπηρεσία επιβλέψεως.

1.7.3.4. ΑΚΡΟΦΥΣΙΑ ΕΚΤΟΞΕΥΣΗΣ FM200

Τα ακροφύσια εκτοξεύσεως του FM200 θα είναι κατασκευασμένα από αλουμίνιο ή ορείχαλκο κατάλληλα για την προβλεπόμενη πίεση λειτουργίας.

Το μέγεθος των ακροφυσίων θα είναι κατάλληλο για την εκτόξευση της συνολικής ποσότητας FM200 σε χρόνο 10sec.
Τύπος ακροφυσίων:4ων κατευθύνσεων

